ഡോ. മര്യം അല് ജലാഹിമക്ക് പുരസ്കാരം മനാമ: നാഷനല് ഹെല്ത്ത് റെഗുലേറ്ററി അതോറിറ്റി സി.ഇ.ഒ ഡോ. മര്യം അദ്ബി അല് ജലാഹിമക്ക് ഇന്റര്നാഷനല് േഡറ്റ കോര്പറേഷെന്റ ആദരവ്. മധ്യപൗരസ്ത്യ മേഖലയിലെ ബിസിനസ് സി.ഇ.ഒമാരുടെ വിഭാഗത്തില് സുസ്ഥിരത, സേവന മേഖലയിലെ വളര്ച്ച, ഡിജിറ്റലൈസേഷന് എന്നീ വിഭാഗങ്ങളിലെ മികവിനാണ് ആദരവെന്ന് ഐ.ഡി.സി വ്യക്തമാക്കി. കോവിഡ് കാലത്ത് വിവിധ സേവന മേഖലകളുടെ വികസനത്തിനും പരിഷ്കരണത്തിനും അവര് ശ്രമിച്ചതായി അവാര്ഡ് നിര്ണയകമ്മിറ്റി വിലയിരുത്തി.കോവിഡ് കാലത്ത് മികവുറ്റ പ്രവര്ത്തനം കാഴ്ചവെക്കാനായത് അന്താരാഷ്ട്ര തലത്തില് ബഹ്റൈനെ ശ്രദ്ധേയമാക്കിയതായി ഡോ. ജലാഹിമ വ്യക്തമാക്കി. സുസ്ഥിര വികസനം, സ്ത്രീ ശാക്തീകരണം എന്നീ മേഖലകളിലും ബഹ്റൈന് ഏറെ മുന്പന്തിയിലാണ്. രാജാവ് ഹമദ് ബിന് ഈസ ആല്ഖലീഫയുടെയും കിരീടാവകാശിയും പ്രധാനമന്ത്രിയുമായ പ്രിന്സ് സല്മാന് ബിന് ഹമദ് ആല് ഖലീഫയുടെയും കാഴ്ചപ്പാടുകള് ഇതിനു വലിയ പങ്കുവഹിച്ചതായും അവര് ചൂണ്ടിക്കാട്ടി. ഇത്തരമൊരു ആദരവ് ലഭിച്ചതിലുള്ള സന്തോഷം പങ്കുവെച്ച അവര് ആരോഗ്യസേവന മേഖലയില് കൂടുതല് മികവിനായി പ്രവര്ത്തിക്കുമെന്ന് വ്യക്തമാക്കുകയും ചെയ്തു.